Anunț concurs pentru post contractual conform H.G. 1336/2022
A) Unitatea de Management a Proiectului, din cadrul Ministerului Culturii, cu sediul în București, Bd. Unirii nr. 22, organizează concurs pentru ocuparea următorului post contractual, cf. H.G. 1336/2022:
1. Nivelul postului: execuție
2. Denumirea postului: Expert cartografiere (urbanist), post vacant, perioadă determinată - normă întreagă. Activitatea se desfășoară în contextul unui proiect complex de transformare digitală (ePatrimoniu).
3. Gradul/Treapta profesională: -
4. Numărul de posturi: 1
B) Documente solicitate candidaților pentru întocmirea dosarelor de concurs conform art. 35 din H.G. 1336/2022:
1. formular de înscriere la concurs, conform modelului prevăzut în anexă;
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
5. copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor;
6. certificat de cazier judiciar sau, după caz, extrasul de pe cazierul judiciar;
7. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
8. curriculum vitae, model comun european, în limba română.
9. scrisoare de intenție.
Dosarele de concurs se depun la sediul Ministerului Culturii, Unitatea de Management a Proiectului, Bd. Unirii nr. 22, sector 3, București, intrarea Aulă, etaj 5, sala 503, persoană de contact: Claudia Ciobanu, tel: 021.222.84.79, e-mail: office@umpcultura.ro.
În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la B) punctele 2-5, în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
C) Condițiile generale prevăzute de art. 15 din H.G. 1336/2022:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare:
1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
D) Condiții specifice de participare la concurs:
TREBUIE SĂ REIASĂ ÎN CLAR DIN DOCUMENTELE DEPUSE LA DOSAR URMĂTOARELE:
Studii de specialitate/ experiență / vechime în muncă:
• Studii superioare de lungă durată sau studii în regim Bologna ciclul 1 și 2, absolvite cu diploma, în geografie, urbanism sau geodezie.
• Minimum 3 ani experiență de lucru în GIS
• Minimum 2 ani experiență de lucru în domeniul urbanismului (inclusiv contribuție la elaborarea de documentații de urbanism)
Cunoștințe de operare/programare pe calculator (necesitate și nivel):
• Deține cunoștințe solide de GIS și de procesare de date spațiale și generare de hărți digitale.
Limbi străine (necesitate și nivel) cunoscute: engleză - avansat
Abilități, calități și aptitudini necesare:
• Capacitate de analiză și sinteză;
• Capacitate de lucru în echipă;
• Capacitate de lucru în condiții de stres;
• Abilități de comunicare și de relaționare interpersonale;
• Abilități de a lucra în situații bine definite și structurate în contextul unor echipe multidisciplinare;
• Experiență în prelucrarea informațiilor;
• Integritate, asumarea responsabilității, punctualitate, promptitudine, inițiativă, confidențialitate.
Cerințe specifice:
• Se solicită disponibilitate pentru lucru în echipe multidisciplinare, în regim colaborativ și iterativ
• Disponibilitate pentru desfășurarea activității în program prelungit, conform prevederilor legale aplicabile;
• Disponibilitate pentru deplasări la nivel național sau internațional.

F) Atribuții din fișa postului (exemplificativ)

· Participă la definirea cerințelor privind componenta geospațială a platformei ePatrimoniu.
· Colectează, validează și prelucrează date geografice relevante pentru reprezentarea spațială a elementelor de patrimoniu (monumente, situri, zone protejate etc.).
· Sprijină procesele de georeferențiere și digitizare a informațiilor provenite din registre, documentații de urbanism sau documente istorice pentru integrarea acestora în sistemul GIS.
· Asigură interoperabilitatea datelor geografice prin utilizarea standardelor deschise (ex: INSPIRE, ISO 19115, GeoJSON, GML, DCAT-AP etc.).
· Colaborează la integrarea datelor geografice din surse publice cu structurile interne ale platformei ePatrimoniu.
· Realizează validarea topologică și semantică a datelor cartografice în raport cu ontologia ePatrimoniu și cu normele de reprezentare oficiale.
· Participă la proiectarea și testarea funcționalităților interactive de hartă (navigare, filtrare, localizare, afișare metadate etc.).
· Documentează procesele de cartografiere, structura seturilor de date și metodele de lucru utilizate în platformă.
G) Calendarul de desfășurare a concursului:
· termenul de depunere a dosarelor: 27.07.2026, ora 16.30
· rezultatele selecției dosarelor: în termen de două zile lucrătoare de la data expirării termenului de depunere a dosarelor
· proba scrisă: 04.08.2026, începând cu ora 9.00
· afișarea rezultatelor de la proba scrisă: în termen de o zi lucrătoare de la finalizarea probei
· proba interviu: 07.08.2026
· afișarea rezultatelor de la proba interviu: în termen de o zi lucrătoare de la finalizarea probei
[bookmark: _GoBack]Termenele în care se pot depune contestații, respectiv afișarea rezultatelor contestațiilor:
După afișarea rezultatelor obținute la selecția dosarelor de înscriere, proba scrisă și interviu, candidații nemulțumiți pot depune contestație la compartimentul resurse umane, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului, sub sancțiunea decăderii din acest drept.

